Као представник Збора, Масаловић је након пуча 27. марта 1941. године отишао у зграду Министарског савета, како би новом председнику генералу Душану Симовићу пренео личну поруку Димитрија Љотића и честитке поводом ступања на престо краља Петра II Карађорђевића. Да би уверили Трећи рајх како је пуч унутрашње питање које не утиче на потписано приступање Тројном пакту, нова влада је покушала да у своје редове увуче проосовинске елементе, те је тако реактивиран пуковник Масаловић и именован за команданта пешадијског пука Краљеве гарде.